Source: http://richnava.6f.sk/clanok/staznost-na-neposkytnutie-pomoci-neposkytnutie-vypisu-programu-starostlivosti-o-lesy
Timestamp: 2020-01-24 09:22:52+00:00

Document:
Sťažnosť na neposkytnutie pomoci a neposkytnutie výpisu Programu starostlivosti o lesy | Nelegálny tábor na lesných pozemkoch v Richnave
Sťažnosť na neposkytnutie pomoci a neposkytnutie výpisu Programu starostlivosti o lesy
So, 04/30/2011 - 19:01 poslal admin
LESY SR š.p., OZ Prešov
V Richnave 2.5.2011
Listom z 28.3.2011 sme Vás požiadali o poskytnutie súčasti Programu starostlivosti o lesy v našom vlastníctve podľa § 4a odsek 1 zákona 229/1991 Zb. o úprave vlastníckych vzťahov k pôde a inému poľnohospodárskemu majetku a podľa § 40 zákona číslo 326/2005 Z. z. o lesoch.
Listom z 18.4.2011 označenom ako Poskytnutie Programu starostlivosti o lesy – odpoveď ste nám predložili stanovisko, podľa ktorého nám požadované údaje poskytnete k nahliadnutiu resp. k vyhotoveniu výpisov a súčasti Programu starostlivosti o lesy po odovzdaní užívacích práv a odbornej správy k predmetnému majetku.
Podľa § 4a odsek 1 zákona 229/1991 Zb. ste boli povinný nám poskytnúť pomoc najmä tým, že nám poskytnete kópie požadovaných listín a podľa § 40 odsek 3 zákona 326/2005 Z. z. ste nám ako vlastníkovi boli povinný poskytnúť výpis z plánu obsahujúci súčasti plánu podľa odseku 2 písm. b), c) a f) bez ohľadu na to, či už došlo k odovzdaniu užívacích práv a odbornej správy k predmetnému majetku. Namiesto pomoci ste nám poskytli odpoveď a stanovisko.
Neposkytnutím pomoci podľa § 4a odsek 1 zákona 229/1991 Zb. a neposkytnutím výpisu podľa § 40 odsek 3 zákona 326/2005 Z. z. porušujete naše práva a právom chránené záujmy vrátane nášho práva vlastníkov lesných pozemkov pokojne užívať svoj majetok v zmysle článku 1 Dodatkového protokolu k Dohovoru o ochrane ľudských práv a základných slobôd.
Žiadame Vás v lehote do 7 dní o poskytnutie požadovaných dokladov (môžu byť aj v elektronickej forme) - kópii listín Programu starostlivosti o lesy týkajúcich sa lesov v našom vlastníctve a výpis z plánu obsahujúci súčasti plánu podľa odseku 2 písm. b), c) a f).
Vzhľadom na závažnosť porušení našich práv, vzhľadom na obrovský rozsah škôd na našom majetku a vzhľadom na porušovanie nášho práva pokojne užívať svoj majetok v zmysle článku 1 Dodatkového protokolu k Dohovoru o ochrane ľudských práv a základných slobôd oboznamujeme s obsahom sťažnosti aj ministra vnútra.

References: § 4
 § 40
 § 4
 § 40
 § 4
 § 40